Byrettens dom stadfæstet
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Statsforfatning, sikkerhed og terrorisme;

/

Sag om forbud mod indrejse og ophold i et konfliktområde i Syrien
12-11-2018
V.L. S-1238-18

Landsretten har ved dom af 12. november 2018 afsagt dom i en sag om forbud mod ophold og indrejse i et kon-
fliktområde omfattet af straffelovens § 114 j.

Ved dommen blev en 40-årig mand idømt 6 måneders ubetinget fængsel for at være indrejst og have taget ophold
i al-Raqqa-distriktet i Raqqa-provinsen i Syrien uden tilladelse. Manden havde opholdt sig i den nordlige del af
Syrien og deltog sammen med den kurdiske milits YPG i væbnet kamp mod Islamisk Stat i en periode fra primo
november 2016 til marts 2017.

Landsretten fandt det ligesom byretten bevist, at manden i den forbindelse flere gange krydsede grænsen til al-
Raqqa distriktet og bevægede sig ind i dette.

Landsretten lagde ved udmålingen af staffen blandt andet vægt på, at manden ikke havde noget anerkendelses-
værdigt formål med at indrejse og opholde sig i distriktet, og at han havde deltaget i væbnet kamp.